**STYRETS ÅRSBERETNING FOR 2019**

**AUST-AGDER IDRETTSFOND - KONSERN**

**Virksomhet**

Stiftelsen Aust-Agder Idrettsfond er en stiftelse som skal tilgodese idretten i Aust-Agder ved å eie formuesmidler, samt forvalte disse på best mulig måte. Stiftelsen skal iht. sine vedtekter yte økonomiske tilskudd eller på andre måter bidra til realisering av tiltak eller prosjekter til beste for idretten i Aust-Agder.

Stiftelsen eier pr 1.3.2020 Ivre AS med 94,03%. Ivre AS eier følgende datterselskaper: Eierandel angis i ( )

* Bingo Sør AS (100%) Bingovirksomhet
* Idrettens Anleggsservice AS (100%) Konsulentvirksomhet innen

 Idrettsanlegg

* IF Sport og Anlegg AS (100%) Anleggsvirksomhet for idrettsanlegg,

 Samt salg av utstyr for sport og fritid

* Ivre Rekruttering og Bemanning AS (100%) Rekruttering og

Bemanningsvirksomhet

* Ivre Eiendom Holding AS (100%) Holding og eiendomsselskap
* Atletica Idrettens Treningssenter AS (5,8%) Treningssentervirksomhet

I tillegg har Ivre følgende datterdatterselskaper underlagt henhholdsvis Ivre Eiendom Holding AS og Ivre Rekruttering & Bemanning:

* Åsbieveien 16-1 AS (100%) Eiendomsselskap
* Åsbieveien 16-2 AS (100%) Eiendomsselskap
* Kirkeveien 183 AS (100%) Eiendomsselskap
* Gamle Kirkevei 10 AS (100%) Eiendomsselskap
* Ivre Utleie Bemanning AS (100%) Bemanningsvirkomhet

Stiftelsen har kontor i Arendal.

Stiftelsen er en videreføring av Aust-Agder Idrettskrets Investeringsfond.

**Fortsatt drift**

Covid-19 situasjonen vil i sterk grad negativt påvirke stillingen og situasjonen for Bingo Sør AS i 2020 der alle bingoene ble stengt 16.mars 2020, og med en usikkerhet om når disse kan åpne igjen.

En langvarig stengning av bingoene vil føre til en økonomisk kritisk situasjon for selskapet hvor ytterligere kapital må tilføres. En langvarig Covid-19 situasjonen vil også kunne påvirke den økonomiske situasjonen i flere av selskapene i konsernet og krever fortløpende tiltak og overvåkenhet knyttet til likviditet og egenkapital. Konsernet har tilfredsstillende likviditet per dato. Styret vurderer at konsernet, herunder hovedeier, har likviditet og trekkfasiliteter til å håndtere situasjonen. Styret legger til grunn fortsatt drift

**Arbeidsmiljø og likestilling**

Stiftelsen har daglig leder ansatt i 10% stilling. Daglig leder i stiftelsen har i 2019 mottatt kr. 106 943 i lønn og annen godtgjørelse. Av styrets 5 styremedlemmer er 3 kvinner og 2 menn. Styrets medlemmer har ikke mottatt godtgjørelse. Konsernet har innarbeidet policy som tar sikte på at det ikke fremkommer forskjellsbehandling grunnet kjønn. I konsernet var det til sammen 57 hel- og deltidsansatte pr. 31.12.19, 34 kvinner og 23 menn.

Sykefraværet for konsernet utgjorde totalt 1,53% i 2019. Det har ikke vært rapportert om skader eller ulykker på arbeidsplassen. Det er vår bestemte oppfatning at arbeidsmiljøet og den generelle trivsel på arbeidsplassen er god.

**Ytre miljø**

Stiftelsen og konsernets virksomhet medfører ikke forurensing eller utslipp som kan være skadelig for det ytre miljø.

**Finansiell risiko**

Stiftelsen og konsernet er ikke eksponert for valutarisiko da stort sett alt salg er i Norge.

Risiko for at motparter ikke har økonomisk evne til å oppfylle sine forpliktelser anses lav da konsernets vesentligste inntekter kommer fra kontantsalg. Historisk sett har det vært lite tap på fordringer.

Stiftelsen og konsernet vurderer likviditeten som god, og det er ikke besluttet å innføre tiltak som endrer likviditetsrisiko.

**Virksomhetens resultat og stilling**

Aust-Agder Idrettsfonds inntekter består av renteinntekter fra bankinnskudd, avkastning fra fondsandeler, gevinst ved realisasjon av fondsandeler, samt utbytte fra datterselskap.

Årsresultatet for 2019 er på kr 176 760 hvorav kr 407 115 utgjør mottatt utbytte fra datterselskaper.

Av årets resultat er kr 88 380 avsatt til utdeling til idrettsformål. Etter årets avsetning til utdeling har stiftelsen en egenkapital på kr 8 361 480.

Konsernet hadde et årsresultat før minoritetsinteresser på kr 63 190 i 2019 mot

kr 2 170 242 året før. Minoritetens andel av årsresultatet utgjorde kr 6 430 i 2019 mot kr 219 574 året før. Konsernets egenkapital utgjorde pr 31.12.2019 kr 31 071 678 mot kr 31 153 253 året før.

Datterselskapet Bingo Sør AS har bidratt med en overførsel på kr 6 723 022 til lag og foreninger fra bingovirksomhete i 2019.

Styret mener at årsregnskapet gir et rettvisende bilde av stiftelsen og konsernet sine eiendeler og gjeld, finansielle stilling og resultat.

Det er ikke inntruffet forhold etter regnskapets avslutning som har betydning for bedømmelsen av stiftelsens og konsernets resultat og stilling.

Arendal, den 6. mai 2020

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

Halvor Rismyhr Aase Synnøve Hobbesland John Arne Johnsen

Styrets leder Nestleder Styremedlem

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

 Øystein Grødum Anne Blakstad Thom E. Krakstad

Styremedlem Styremedlem Daglig leder